CELEX: 32015R0704
Language: sl
Date: 2015-04-30 00:00:00
Title: Uredba Komisije (EU) 2015/704 z dne 30. aprila 2015 o spremembi Uredbe (ES) št. 1881/2006 glede mejnih vrednosti dioksinom nepodobnih PCB v trnežu iz prostega ulova (Squalus acanthias) (Besedilo velja za EGP)

1.5.2015   
            
            
               SL
            
            
               Uradni list Evropske unije
            
            
               L 113/27
            
         UREDBA KOMISIJE (EU) 2015/704
   z dne 30. aprila 2015
   o spremembi Uredbe (ES) št. 1881/2006 glede mejnih vrednosti dioksinom nepodobnih PCB v trnežu iz prostega ulova (Squalus acanthias)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 315/93 z dne 8. februarja 1993 o določitvi postopkov Skupnosti za kontaminante v hrani (1) in zlasti člena 2(3) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1881/2006 (2) določa mejne vrednosti dioksinov, dioksinom podobnih polikloriranih bifenilov (PCB) in dioksinom nepodobnih PCB v ribah in ribiških proizvodih.
            
         
               (2)
            
            
               Interesna združenja so predložila podatke o prisotnosti dioksinom nepodobnih PCB v trnežu iz prostega ulova (Squalus acanthias). Iz teh podatkov je mogoče ugotoviti, da z dobrimi ribolovnimi praksami v normalnih pogojih za ulov in gojenje večkrat ni mogoče doseči sedanje mejne vrednosti 75 ng/g mokre teže. Predloženi podatki kažejo na to, da sedanja mejna vrednost ni v skladu z načelom, da so mejne vrednosti onesnaževal določene na tako nizki ravni, kolikor je to razumno mogoče doseči. Zato je primerno zvišati sedanje mejne vrednosti dioksinom nepodobnih PCB v trnežu iz prostega ulova (Squalus acanthias), ne da bi se s tem ogrozilo javno zdravje.
            
         
               (3)
            
            
               Uredbo (ES) št. 1881/2006 bi bilo zato treba ustrezno spremeniti.
            
         
               (4)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 1881/2006 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. aprila 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 37, 13.2.1993, str. 1.
   
      (2)  Uredba Komisije (ES) št. 1881/2006 z dne 19. decembra 2006 o določitvi mejnih vrednosti nekaterih onesnaževal v živilih (UL L 364, 20.12.2006, str. 5).
   
      PRILOGA
      Priloga k Uredbi (ES) št. 1881/2006 se spremeni:
      
                  1.
               
               
                  točka 5.3 se nadomesti z naslednjim:
                  
                              „5.3
                           
                           
                              mišičnina rib in ribiški proizvodi ter proizvodi iz njih (25) (34), razen:
                              
                                          —
                                       
                                       
                                          jegulj iz prostega ulova
                                       
                                    
                                          —
                                       
                                       
                                          trnežev iz prostega ulova (Squalus acanthias)
                                       
                                    
                                          —
                                       
                                       
                                          sladkovodnih rib iz prostega ulova, razen diadromnih vrst rib, ujetih v sladki vodi
                                       
                                    
                                          —
                                       
                                       
                                          ribjih jeter in proizvodov iz njih
                                       
                                    
                                          —
                                       
                                       
                                          olj morskih organizmov
                                       
                                    Mejna vrednost za rake se uporablja za mišičnino z okončin in trebušnega predela (44); v primeru rakov ter rakovic in raznorepcev (Brachyura in Anomura) se uporablja za mišičnino z okončin.
                           
                           
                              3,5 pg/g mokre teže
                           
                           
                              6,5 pg/g mokre teže
                           
                           
                              75 ng/g mokre teže“
                           
                        
            
                  2.
               
               
                  za točko 5.4 se vstavi točka 5.4a:
                  
                              „5.4a
                           
                           
                              mišičnina trnežev iz prostega ulova (Squalus acanthias) in proizvodi iz nje (34)
                           
                           
                              3,5 pg/g mokre teže
                           
                           
                              6,5 pg/g mokre teže
                           
                           
                              200 ng/g mokre teže“